…Ясна згадваецца, як пасля школы яна, Ганначка Пятровіч з Дубавога, разам з яшчэ трыма дзяўчынамі рызыкнулі і паехалі вучыцца у няблізкі свет – горад Лакінск Уладзімірскай вобласці. Як паступіла ў вучылішча, што рыхтавала ткачых. Як потым патрапіла на працу на Лакінскую прадзільна-ткацкую фабрыку. Што ж гэта было за прадпрыемства! Вясковая дзяўчына і ў марах не магла ўявіць, што на дванаццаць гадоў яна стане адной з некалькіх тысяч работнікаў фабрыкі.